**Jegyzőkönyv**

amely készült 2017. január 31-én az FTC Baráti Kör elnökségi ülésén.

Jelen vannak:

1. Dr. Springer Miklós elnök
2. Pethő Zoltán alelnök
3. Hélisz József főtitkár
4. Kis Imre titkár
5. Szántay Balázs titkár
6. Dr. Kocsis Zoltánné elnökségi tag
7. Miskolczi József elnökségi tag
8. Orbán Attila elnökségi tag
9. Takács Tibor elnökségi tag
10. Lóránt Sándor fel. biz. elnök (meghívottként)

Dr. Springer Miklós elnök megállapítja, hogy az elnökségi ülés a megjelentek száma alapján határozatképes.

A jegyzőkönyv elkészítésére és maga mellett második helyen történő aláírására felkéri Hélisz József főtitkárt, a jegyzőkönyv hitelesítésére Orbán Attilát és Kis Imrét, akik a felkérést elfogadják.

Az elnökség tagjai egyhangúan elfogadják az aláírók és hitelesítők személyét.

Az elnökség mai ülésének meghirdetett napirendi pontjai:

1. A Baráti Kör 2017. évi költségvetési előirányzatának megvitatása
2. A 2017. év során szükséges egyszeri, konkrét feladatok elvégzésre megbízás szerződések megkötésének megvitatása
3. A 2017. év során szükséges folyamatos feladatteljesítésekre vonatkozó megbízási szerződések megkötésének megvitatása

Jelenlévő elnökségi tagok a napirendi pontokat egyhangúan elfogadják.

1. ***számú napirendi pont***

Dr. Springer Miklós javaslatai a 2017. évi költségvetési előirányzatra.

A Baráti Kör költségvetése igazodik a Baráti Kör alapszabályában meghatározott célok teljesítéséhez.

Az egyes kifizetések tekintetében az elnökség által meghatározott negyedéves költségkereten belül az elnök és a főtitkár együttesen dönthet utalványozásról, kifizetésről.

Az előző évek költségeinek alapulvételével a negyedéves keret bruttó, azaz az adók és járulékok összegét is ideszámítottan, 200.000,-Ft legyen.

Az egyes negyedévekre előrelátható költségeket célszerű listaszerűen rögzíteni, hogy negyedéven belül is tervezhetők legyenek a kiadások.

Az esetleges előre nem látható, kereten felüli indokolt és szükséges kiadásokat az elnökségnek eseti külön határozatban kell jóváhagynia.

Az elnökség a javaslatot megtárgyalta és egyhangú döntéssel az alábbi határozatot hozta:

**1/2017. (I. 31.) határozat**

**Az FTC Baráti Kör elnöksége a 2017. évi költségvetési tervében negyedéves bruttó 200.000,-Ft kiadási keretet hagy jóvá. A keretösszegen belüli egyes kifizetésekről a Baráti Kör elnöke és főtitkára együttesen dönt.**

**A negyedéves keretet meghaladó esetleges további egyes kifizetésekről az elnökség külön határozatot hoz.**

**Az egyes negyedévekben fennmaradó összegek az év végéig a következő negyedévekben felhasználhatók.**

1. ***számú napirendi pont***

Hélisz József tájékoztatást adott az elnökség részére, hogy a Baráti Kör tagjegyzékének aktualizálása és elektronikus formában történő rögzítése indokolt, mely munka elvégzésének előkészítésére Bátonyi Évát és Czikkely Boldizsárt javasolja megbízni.

Az elnökség a javaslatot megtárgyalta és egyhangú döntéssel az alábbi határozatot hozta:

**2/2017. (I. 31.) határozat**

**Az FTC Baráti Kör elnöksége felkéri Hélisz József főtitkárt, hogy készíttetsen elő megbizási szerződéseket, melyben a FTC Baráti Kör megbízza Bátonyi Évát és Czikkely Boldizsárt, hogy a Baráti Kör 2017. január 31-én hatályos tagjegyzékét ellenőrizze, állítsa össze, majd a hatályos tagjegyzék elektronikus nyilvántartásának kialakítását koordinálja.**

**A szerződések megkötésének határideje 2017. február 14, díja szerződésenként bruttó 250.000-Ft, azaz összesen 500.000, Ft. és a Baráti Kör képviseletében az aláírók Dr. Springer Miklós elnök és Hélisz József főtitkár.**

1. ***számú napirendi pont***

Hélisz József tájékoztatást adott az elnökség részére, hogy a Baráti Kör működésének folyamatos támogatására 3 területen a feladatkör tekintetében indokolt szerződések megkötése.

1. A Baráti Kör honlapjának folyamatos élőn tartása, friss, aktuális információk megosztása indokolt, így a Baráti Kör tagjain túlmenően a Baráti Kör iránt érdeklődők is tájékozódhatnak a világhálón. A feladat elvégzésére Simon Sándor megbízását javasolja.

Az elnökség a javaslatot megtárgyalta és egyhangú döntéssel az alábbi határozatot hozta:

**3/2017. (I. 31.) határozat**

**Az FTC Baráti Kör elnöksége felkéri Hélisz József főtitkárt, hogy készíttetsen elő megbízási szerződést, melyben a FTC Baráti Kör megbízza Simon Sándort, hogy a Baráti Kör internetes honlapját folyamatosan, az időről-időre aktuális hírekkel, információkkal töltse fel, cikkek, vélemények, beszámolók összeállításával tartsa élőn.**

**A megbízási díj összege 2017. naptári évre összesen 180.000,Ft. Megbízott negyedévente, a negyedév utolsó munkanapján jogosult időarányos számlát kiállítani. A megbízási díjak kifizetésére/utalványozására, igazolt teljesítés esetén Dr. Springer Miklós és Hélisz József főtitkár jogosult.**

**A megbízási szerződés megkötésének határideje 2017. február 14, a Baráti Kör képviseletében az aláírók Dr. Springer Miklós elnök és Hélisz József főtitkár.**

1. A Baráti Kör gazdálkodásához, a költségek elszámolásához, a számlák és egyéb bizonylatok szakszerű kezeléséhez folyamatos feladatteljesítés szükséges, melynek elvégzésére Bátonyi Éva könyvelő megbízását javasolja.

Az elnökség a javaslatot megtárgyalta és egyhangú döntéssel az alábbi határozatot hozta:

**4/2017. (I. 31.) határozat**

**Az FTC Baráti Kör elnöksége felkéri Hélisz József főtitkárt, hogy készíttetsen elő egyszerűsített foglalkoztatási szerződést, melyben a FTC Baráti Kör megbízza Bátonyi Évát, hogy havi 2 nap foglalkoztatással a Baráti Kör működésével összefüggő 2017. évi könyvelési feladatokat folyamatosan lássa el a számára az aktuális hónapot követő 5-éig átadott számlák és egyéb bizonylatok alapján.**

**A díj összege havi 15.000,- forint. A díjak kifizetésére/utalványozására, igazolt teljesítés esetén Dr. Springer Miklós és Hélisz József főtitkár jogosult az aktuális hónapot követő 15-éig.**

**A megbízási szerződés megkötésének határideje 2017. február 14, a Baráti Kör képviseletében az aláírók, Dr. Springer Miklós elnök és Hélisz József főtitkár.**

1. A Baráti Kör ügyviteli és adminisztrációs tevékenységének folyamatos támogatására Czikkely Boldizsár megbízását javasolja.

Az elnökség a javaslatot megtárgyalta és egyhangú döntéssel az alábbi határozatot hozta:

**5/2017. (I. 31.) határozat**

**Az FTC Baráti Kör elnöksége felkéri Hélisz József főtitkárt, hogy készíttetsen elő egyszerűsített foglalkoztatási szerződést, melyben a FTC Baráti Kör megbízza Czikkely Boldizsárt, hogy heti egy nap foglalkoztatással a Baráti Kör működésével összefüggő 2017. évi adminisztratív feladatokat folyamatosan lássa el.**

**A díj összege havi 15.000,- forint. A díjak kifizetésére/utalványozására, igazolt teljesítés esetén Dr. Springer Miklós és Hélisz József főtitkár jogosult az aktuális hónapot követő 15-éig.**

**A megbízási szerződés megkötésének határideje 2017. február 14, a Baráti Kör képviseletében aláírók Dr. Springer Miklós elnök és Hélisz József főtitkár.**

Dr. Springer Miklós az elnökségi ülést bezárja, a jegyzőkönyvet a kijelöltek aláírják és hitelesítik.

k.m.f.

…………………………………………………….. …………………………………………………

Dr. Springer Miklós elnök Hélisz József főtitkár

Hitelesítők:

……………………………………………………. …………………………………………………

Kis Imre titkár Orbán Attila elnökségi tag